GiliGold/VAD_KnessetCorpus huggingface dataset:
צבי האוזר: אין לנו ויכוח באשר לעיקרון היסוד שהסכמים יש לכבד.
צבי האוזר: מבחינתי, הדבר הוא ראוי.
צבי האוזר: יש לי ויכוח אתכם באשר לחיוניות בנקיטת האמצעים כאמצעי עזר לאותו מערך אפידמיולוגי, שלפי התרשמותי הוא לא יכול לבצע את התפקיד בצורה המיטבית האופטימלית, אלא באמצעות מערכת עזר.
צבי האוזר: יש ויכוח, יש דיון, באשר מהי מערכת העזר האפקטיבית – האם כלי השב"כ, האם יש חלופות אזרחיות אחרות?
צבי האוזר: אגב, אין לי ויכוח אתכם באשר לתעדוף של חלופה אזרחית באופן מלא, בהינתן אפקטיביות זהה, לכל הפחות.
צבי האוזר: אבל מהתרשמותי בנקודת הזמן הזאת – ואמרתי את זה גם אתמול לפני אותן הסכמות שהגיעו – אני חושב שצריך להעמיד במידי, כי בניגוד לעמדתך, חבר הכנסת אבידר, ואני מכבד אותה, אני חושב שאנחנו עוסקים בחיי אדם.
צבי האוזר: אני חושב שהכלי הזה מסייע בחיי אדם.
צבי האוזר: אני חושב שהחלופה לכלי הזה בנקודת הזמן הנוכחית היא הרחבה של סגרים ושל אמצעים אחרים, שהם-הם פוגעים במשקי הבית בצורה משמעותית, ולכן אנחנו צריכים לעשות הכול כדי למנוע את אותה פגיעה במשקי הבית.
צבי האוזר: זאת הייתה עמדתי אתמול.
צבי האוזר: נדמה לי שהכנסת אתמול הייתה צריכה להשלים את אותו דיון, גם אם זה היה לוקח עד 02:00 או 03:00 לפנות בוקר.
צבי האוזר: באשר להמשך הליך החקיקה, אנחנו נראה לאן זה מגיע, והדברים הם בסמכות, כמובן – וגם על זה אין ויכוח – יושב-ראש הכנסת.
צבי האוזר: ברשותכם, אני רוצה לעבור לדברים הבאים.
צבי האוזר: אני מאוד מעריך את העובדה שגם בסיטואציה הזאת של הבוקר, שכמו שאמרתי, היא איננה נעימה לאף אחד – צריך לנהל את הדיון כאן בבית הזה גם אם הוויכוח הוא ויכוח קשה, וגם אם המחלוקת היא מחלוקת קשה.
צבי האוזר: לנהל את זה בצורה נעימה, עניינית וטובה.
צבי האוזר: ואני מברך גם את חבר הכנסת שטרן על הדברים שנאמרו, גם שהם לא מוסכמות, על הטונציה ועל הצליל, וכנ"ל אלי, אצלך.
צבי האוזר: אני חושב שהיו במהלך הדיון הזה כמה יציאות פחות טובות, ואני מקווה שבהמשך הדרך – תהא אשר תהא הדרך – נראה לאן אנחנו מגיעים.
צבי האוזר: אני מבקש לעבור, ברשותכם, להצבעה.
צבי האוזר: אנחנו רואים שחברי הכנסת נוכחים.
צבי האוזר: אנחנו נחזור על הרביזיה לדחיית ההסתייגויות של סיעת ישראל ביתנו לחוק כפי שהיא מופיעה ברשימה בפניכם.
צבי האוזר: הרביזיה לסעיף 1.
צבי האוזר: מי בעד? שלושה.
צבי האוזר: בעד ההסתייגות – 3
צבי האוזר: לסעיף 2, מי בעד? שלושה.
צבי האוזר: אגב, לא שאלתי מי נמנע לסעיף 1.
צבי האוזר: אני שואל מי נמנע?
צבי האוזר: סעיף 3 – מי בעד? שלושה.
צבי האוזר: סעיף 4 – מי בעד הרביזיה?
צבי האוזר: קודם היו לנו שלושה מול ארבעה.
צבי האוזר: מי בעד הרביזיה ב-5? שלושה.
צבי האוזר: סעיף 6 – מי בעד הרביזיה?
צבי האוזר: שלושה.
צבי האוזר: מי בעד הרביזיה בסעיף 7? שלושה.
צבי האוזר: סעיף 8, מי בעד? שלושה.
צבי האוזר: סעיף 9 – מי בעד? שלושה.
צבי האוזר: סעיף 10 – מי בעד?
צבי האוזר: סעיף 11 – מי בעד? שלושה.
אלעזר שטרן: אנשים מתבלבלים.
צבי האוזר: סליחה, אני מתנצל.
צבי האוזר: אנחנו נעשה מההתחלה.
צבי האוזר: סעיף 10 – מי בעד הרביזיה?
צבי האוזר: מי נגד הרביזיה?
יועז הנדל: אפשר לעשות את זה בהצבעה אחת.
יועז הנדל: אפשר לעשות הצבעה אחת.
יועז הנדל: מירי, עשינו את זה כבר בוועדת חוק, חוקה ומשפט.
מירי פרנקל-שור: מה שנעשה בוועדת חוק, חוקה ומשפט לא בהכרח - - -
צבי האוזר: סעיף 11 – מי בעד הרביזיה?
צבי האוזר: סעיף 12 – מי בעד הרביזיה?
צבי האוזר: סעיף 13 – מי בעד הרביזיה?
צבי האוזר: סעיף 14 – מי בעד הרביזיה?
צבי האוזר: שניים.
צבי האוזר: בעד ההסתייגות – 2
צבי האוזר: סעיף 15 – מי בעד הרביזיה?
צבי האוזר: סעיף 16 – מי בעד הרביזיה?
צבי האוזר: סעיף 17 – מי בעד הרביזיה?
צבי האוזר: סעיף 18 – מי בעד הרביזיה?
צבי האוזר: סעיף 19 – מי בעד הרביזיה?
צבי האוזר: סעיף 20 – מי בעד הרביזיה?
צבי האוזר: אני עובר לעמוד השני, סעיף 21 – מי בעד הרביזיה?
צבי האוזר: סעיף 22 – מי בעד הרביזיה?
צבי האוזר: סעיף 23 – מי בעד הרביזיה?
צבי האוזר: סעיף 24 – מי בעד הרביזיה?
צבי האוזר: סעיף 25 – מי בעד הרביזיה?
צבי האוזר: סעיף 26 – מי בעד הרביזיה?
צבי האוזר: סעיף 27 – מי בעד הרביזיה?
צבי האוזר: סעיף 28 – מי בעד הרביזיה?
צבי האוזר: סעיף אחרון, סעיף 29 – מי בעד הרביזיה?
צבי האוזר: אנחנו דחינו את בקשות הרביזיה להסתייגויות שנדחו, את כל בקשות הרביזיה כפי שהיו לסיעת ישראל ביתנו.
צבי האוזר: ההסתייגויות הבאות הן של סיעת מרצ.
שמואל לטקו: לא, אין מרצ.
צבי האוזר: למה אין?
שמואל לטקו: לא יודע.
צבי האוזר: כי יש כמה שוויתרו, נכון?
צבי האוזר: אז כך, לעניין ההסתייגויות של סיעת מרצ, שאליה הצטרפה גם הרשימה המשותפת – אני אקריא, ברשותכם, לפי הנייר שסיעת מרצ הניחה בפני הוועדה, גם שהוא קופץ מבחינת הסעיפים, אז אני אעשה אותו לפי הסדר הכתוב.
צבי האוזר: מי בעד הרביזיה לדחיית ההסתייגות כפי שמופיעה בסעיף 1 להגדרות?
צבי האוזר: מי בעד הרביזיה של מרצ? 2.
צבי האוזר: 5.
צבי האוזר: זה היה לסעיף 1, ההגדרות.
צבי האוזר: סעיף 2, ההכרזות, לפי מה שמסומן לי, דובר לגבי הרביזיה של סעיף 2א(3).
צבי האוזר: אני אקריא, למען הסר ספק, את הרביזיה.
צבי האוזר: כפי שאמרתי, הנייר פה איננו מסודר.
צבי האוזר: אני אקריא את ההסתייגות.
צבי האוזר: אני מזכיר שדחינו את ההסתייגות ויש רביזיה, ואנחנו אמורים לדחות את הרביזיה.
צבי האוזר: ההסתייגות היא כדלקמן: הוספת סעיף 2א(3).
צבי האוזר: הסמכת השירות לביצוע פעולות כאמור לפי סעיף קטן (1) תהא בתוקף כל עוד מספר החולים החדשים עומד על למעלה מ-200 חולים חדשים ליום, והסמכת השירות לפי סעיף קטן (2) תהא בתוקף כל עוד מספר החולים החדשים עומד על למעלה מ-100 מקרים חדשים ליום.
צבי האוזר: ירד מספר החולים החדשים מתחת לסף האמור, תפקע ההסמכה.
צבי האוזר: נמנעים – אין.
צבי האוזר: אני מקריא את הרביזיה לעניין סעיף קטן (ה): תקופת ההכרזה לא תעלה על תקופה של 14 ימים.
צבי האוזר: מי נגד הרביזיה – ארבעה.
צבי האוזר: מי נמנע – אין.
צבי האוזר: אני קורא את סעיף 5 לעניין החיסיון העיתונאי.
צבי האוזר: (ד).
צבי האוזר: רשימת העיתונאים המחזיקים בתעודת עיתונאי תימסר למשרד הבריאות, ועיתונאי שיאובחן כחולה בנגיף יתבקש על ידי משרד הבריאות להסכים להעברת פרטיו בהתאם לסעיף זה.
צבי האוזר: ככל שניתנה ההסכמה כאמור, יפעל המנגנון בדרך הרגילה.
צבי האוזר: ככל שעיתונאי יסרב, תינתן לו שהות בת 24 שעות לפנות לבית המשפט ולקבל צו אשר ימנע את העברת פרטיו לשירות.
צבי האוזר: בד בבד תיערך לו חקירה אפידמיולוגית פרטנית והוא יבקש לחתום על הצהרה לפיה הוא מתחייב ליידע בעצמו את מקורותיו העיתונאים ככל שבא עמם במגע ב-14 הימים שקדמו לאבחונו.
צבי האוזר: לעניין סעיף 9 – אנחנו הצבענו רק על מה שמכונה לחילופין.
צבי האוזר: אני אקריא זאת: על אף האמור ב-19א(1) לחוק שירות ביטחון כללי, נוהל השירות לפי סעיף קטן (א) יפורסם תוך השחרת החלקים שלא ניתן לפרסמם.
צבי האוזר: ההחלטה אודות השחרת הנוהל תיעשה על ידי ועדת הכנסת לענייני השירות.
צבי האוזר: הנוהל המושחר יפורסם באופן האמור בסעיף 9ג.
צבי האוזר: מי נגד הרביזיה – חמישה.
צבי האוזר: לעניין סעיף 11 – דיווח צוות השרים.
צבי האוזר: להלן הנוסח: יתווסף סעיף קטן (ג): צוות השרים ידווח בכתב לממשלה ולוועדת החוץ והביטחון אחת לשבועיים אודות התקדמות תהליך הבחינה של החלופות להסתייגות כאמור בסעיף קטן (א).
צבי האוזר: הייתה תוספת לסעיף שהקראתי:
צבי האוזר: בסעיפים 19-18 הדיווחים יימסרו לוועדה בכל שבוע, כפי שבהתאם להודעת הסמכת תקש"ח.
צבי האוזר: הדיווח הוא לוועדת החוץ והביטחון, לא לוועדת המשנה.
צבי האוזר: זו היה לשון הרביזיה, אבל הצבענו על זה.
צבי האוזר: אני רואה שיש פה עוד איזה שייר.
צבי האוזר: אתם רוצים, נצביע על זה עוד פעם.
צבי האוזר: מי בעד הרביזיה הזאת?
צבי האוזר: הרביזיה גם בנוסחה המלא נדחתה.
צבי האוזר: לעניין סעיף 19 – נדרש דיווח ברור אודות החפיפה בין מספר החולים שנתגלו על ידי חקירות אפידמיולוגיות ואלו שנתגלו בעקבות פעולות עשייה של השירות.
צבי האוזר: מי בעד? שניים.
צבי האוזר: כמובן שאין לנו נמנעים ברביזיה הזאת.
צבי האוזר: לעניין סעיף 25(א), הוראת תחילה, זו לשון ההסתייגות: ביום תחילתו של חוק זה יראו כאילו ניתנה הכרזה לפי סעיף 2א(2), ותוקפה שבעה ימים בלבד.
צבי האוזר: עכשיו אני עובר לטבלה, מי שהמסמך מולו.
מירי פרנקל-שור: הטבלה משקפת את ההסתייגויות.
צבי האוזר: הטבלה משקפת?
צבי האוזר: אני חושב שיש פה מיקס.
צבי האוזר: לעניין סעיף 2א(3), במקום "מספר החולים המאומתים 200" נכתוב "מספר החולים המאומתים 500".
צבי האוזר: לעניין סעיף 4(2)(ב), ההסתייגות היא: במקום "נתוני זיהוי" יכתוב "שם וטלפון" בלבד.
צבי האוזר: הרביזיה הזאת נדחתה.
צבי האוזר: לעניין 7ד: להוסיף סעיף נוסף אחרי סעיף ג.: נציג משרד הבריאות או מי שהוא יסמיך לכך יפרסם אחת לשבוע באתר האינטרנט של משרד הבריאות ללא ציון פרטים העלולים להוביל לזיהויו של אדם, את ההשגות שהתבררו לאותו שבוע בעניין חוק זה.
צבי האוזר: לגבי כל אחד יפרסם את תיאור ההשגה, בירור בהשגה, ההחלטה בהשגה והלקחים שהופקו.
צבי האוזר: מי בעד הרביזיה בעניין זה?
צבי האוזר: זהו.
צבי האוזר: לדעתי סיימנו את ההסתייגויות.
צבי האוזר: הצבענו על הרביזיה לכל ההסתייגויות שנדחו.
צבי האוזר: למיטב זיכרוני, כל הרביזיות נדחו ברוב קולות.
צבי האוזר: אנחנו יכולים להצביע על החוק.
צבי האוזר: בבקשה מירי.
מירי פרנקל-שור: לפני שהוועדה עוברת להצבעה, אני מבקשת להפנות את חברי הוועדה לסעיף 3 לנוסח שאנחנו חילקנו לחברי הוועדה.
מירי פרנקל-שור: 3(ב), שינוי נוסח.
מירי פרנקל-שור: אני מבקשת להקריא אותו לפרוטוקול.
מירי פרנקל-שור: הסעיף בעמ' 3 לנוסח שהוצע.
מירי פרנקל-שור: במקום הרישה של סעיף קטן (ב) "הממשלה רשאית" עד "על 200", אנחנו מציעים לכתוב כך: אם שוכנעה כי בשל חשש להתפשטות של המחלה קיים צורך בהסתייעות בשירות בימים שבהם יעלה מספר החולים המאומתים על 200.
מירי פרנקל-שור: ואז אנחנו מתחברים להמשך: הכריזה הממשלה, יחליט נציג משרד הבריאות וכולי.
מירי פרנקל-שור: זה לדעתנו משקף – אנחנו מנסים למצוא את הנוסח המדויק ביותר להצעת יו"ר הוועדה.
מירי פרנקל-שור: זה לדעתנו הנוסח שמשקף במדויק את ההצעה.
צבי האוזר: בכל מקרה, זה הנוסח שנדון אתמול.
צבי האוזר: הוא לא פוצל, הוא הנוסח העיקרי.
מירי פרנקל-שור: אני העברתי את הנוסח גם למשרד הבריאות.
מירי פרנקל-שור: משרד הבריאות מבקש להתייחס.
ענת אסיף: כבוד היושב-ראש, אם אפשר לומר, אתמול לא קראנו את הסעיף החדש.
מירי פרנקל-שור: לא, אנחנו קראנו.
ענת אסיף: אולי קראנו, אבל לא דנו בו, ועברו להסתייגויות.
ענת אסיף: ביקשנו כמה פעמים להתייחס ולשאול.
מירי פרנקל-שור: רק לדייק.
מירי פרנקל-שור: הצעת החוק הוקראה.
מירי פרנקל-שור: כל הסעיפים הוקראו.
מירי פרנקל-שור: יכול להיות שנשארו לכם הערות, אבל כל הצעת החוק הוקראה.
ענת אסיף: מאה אחוז, הוקראה, אבל שאלנו כמה פעמים מתי נוכל להתייחס לפרטים ונאמר אחר כך.
ענת אסיף: יש גם למשרד הבריאות הערות לעניין המקצועי, שזה חיוני לתת להם להשמיע, כי אנחנו לא רוצים לחוקק משהו שאי אפשר יהיה ליישם אותו.
ענת אסיף: וגם לנו יש כמה שאלות להבנת הנוסח.
ענת אסיף: הכול מאוד מאוד מהר, אם אפשר לאפשר לנו.
מירי פרנקל-שור: אולי כדאי שמשרד הבריאות יתייחס?
ענת אסיף: כן, אני מציעה שמשרד הבריאות יתחיל.
מירי פרנקל-שור: אז להעלות את טליה אדרי?
ענת אסיף: הם אתנו.
מירי פרנקל-שור: הם ב"זום".
טליה אגמון: אגמון.
טליה אגמון: אני ב"זום".
אלעזר שטרן: אני חושב שההערה על מאוד מאוד מהר – חשוב שזה יצעק בפרוטוקול.
צבי האוזר: היא ביקשה להציג.
טליה אגמון: תודה רבה.
טליה אגמון: בהתייחס לתיקון שמוצע לסעיף 3, חשוב להבין שהתהליך שבו אנחנו מפנים פרטים של חולים לבדיקה בשירות הוא לא תהליך שקורה פעם ביום בסוף היום בשעה 24:00 בלילה, או ב-05:00 בבוקר.
טליה אגמון: זה תהליך שקורה במהלך היום כמה פעמים, בין היתר, מתוך הרצון שלנו לקצר כמה שיותר את הזמן של סגירת המעגל מרגע האבחנה ועד שאנחנו שולחים לאנשים הודעה על בידוד.
טליה אגמון: ולכן אנחנו לא יכולים להחליט כמה אנחנו שולחים רק בימים שבהם מספר החולים המאומתים עולה על 200, כי אנחנו יודעים את זה רק באמצע היום, לקראת סוף היום את הנתונים מאומתים.
טליה אגמון: אנחנו אף פעם לא יודעים ממש ב-07:00 שהיום יהיו יותר מ-200 חולים.
טליה אגמון: אותו דבר לגבי כמה אנחנו שולחים - - -
צבי האוזר: רגע, יש לי שאלה.
צבי האוזר: אני רוצה להתייחס לטענותייך אחת-אחת.
צבי האוזר: מה מספר החולים המאומתים היום, או ביממה האחרונה?
טליה אגמון: כרגע, לפי הנתונים של הבוקר – אין לי אותם מול העיניים כרגע כי אני בבית, לא מרגישה טוב, אני מקווה שזה שום דבר – אנחנו מדברים על אזור ה-700 מאתמול.
טליה אגמון: אין ספק - - -
צבי האוזר: אנחנו שמענו אתמול – בבקשה, אם רק אפשר להעיר.
צבי האוזר: בשים לב לעובדה שהממשלה ראתה להתכנס ולהניח את הצעת החוק ביום ד', למרות שהתכנון המקורי היה ביום א', ולאור המספרים ההולכים וגדלים, לאור הגרף שהמגמה שלו מאוד מאוד ברורה, בהינתן שאנחנו על 700, ואותו רף מינימום 200 הוא רחוק מאוד מ-200 – קודם כל, אני שמח שאתם חושבים שאולי מחר בבוקר נקום וזה יהיה פחות מ-200, והחשש שלכם הוא שאתם תעברו על החוק או לא תדעו.
צבי האוזר: יש פה אירוע מתגלגל, כאשר הציר הוא ציר עולה.
צבי האוזר: יש לכם יכולות אפידמיולוגיות, שאתם מפעילים אותם ברגע זה.
צבי האוזר: אתם יודעים פחות או יותר לנהל את האנשים העומדים לרשותכם, הם עושים חקירות אפידמיולוגיות.
צבי האוזר: אתם יודעים לאמוד.
צבי האוזר: אנחנו שמענו אתמול דיווח – קראנו היום בעיתונים משהו אחר, אבל אני מאמין שהדיווח של משרד הבריאות הוא הדיווח הנכון – על כ-300 אחיות שעוסקות באירוע האפידמיולוגי ותגבור של 250 סטודנטים נוספים.
צבי האוזר: אנחנו שמים רף מינימלי של כ-200 חולים.
צבי האוזר: כולנו מקווים שבשלל הפעילויות אתם תשטחו את העקומות ותגיעו לאזורים של ה-200, אז יכול להיות שאז השימוש בכלי ייפסק.
צבי האוזר: הוא לא ייפסק כי לאותם מקרים שהחקירה האפידמיולוגית לא נותנת מענה, אותם מקרים פרטניים, תוכלו להמשיך ולהשתמש בכלי.
צבי האוזר: יתר על זה, או כמו שאומרים, לא זו אף זו, אתם הנחתם הצעת חוק שאומרת עם תחילת תוקף של החוק, אתם מקבלים כלי ברמת מוגבלות שמאפשר לעשות שימוש רק באותם מקרים פרטניים שבהם החקירה האפידמיולוגית לא מתאפשרת.
צבי האוזר: לאור העובדה שהמספרים השתנו מיום ד' של הנחת החוק ועד היום, נתנו שני מנגנונים ברמת גמישות גבוהה יותר, בשים לב לעובדה שאנחנו נלחמים על רווחת משקי הבית במדינת ישראל ועל חיי אדם.
צבי האוזר: הווה אומר, נתנו את אותו רף אובייקטיבי בסיסי שמעל 200 חולים תוכלו להשתמש בכלי, ושסתום נוסף כפי שמופיע בסעיף 4, שבהינתן שאתם תעשו הערכת מצב ותפעלו בהתאם למנגנון קבלת ההחלטות של מדיניות כפי שנקבע בחוק, קרי אותו צוות שרים, שהדברים יבואו לפניו עם חוות דעת מקצועיות, יראה להוסיף מנגנון נוסף, קריטריון נוסף, יבוא לוועדה ואנחנו נדון, נחשוב ונאשר אותו.
צבי האוזר: יש לנו פה הסדר נושם, ובואי לא נשכח שכל זה הוא הסדר זמני עד הדיון בקבלת ההחלטה בחוק העיקרי.
צבי האוזר: ולכן אלה הם הדברים שמונחים בפניכם.
צבי האוזר: אני גם אציין שהיו הערכות, וגם פה אני חייב להביע תמיהה ותהייה.
צבי האוזר: הרי אנשים אמרו שאולי בכלל לא צריך את הכלי אתמול בערב, שאפשר לדחות את זה בשבוע.
צבי האוזר: אני רוצה לדעת איפה אתם, משרד הבריאות, עומדים.
טליה אגמון: ראשית, אני לא אמרתי שאנחנו לא חושבים שכרגע יש מספיק חולים כדי להחיל את הכלי.
טליה אגמון: ודאי שיש היום.
טליה אגמון: הניסוח כרגע כביכול דורש מאתנו קודם לדעת שיש 200, ואז אנחנו יכולים לשלוח, או אז הממשלה יכולה להחליט.
טליה אגמון: את הידיעה כמה חולים יהיו היום, על אף שאפשר לצפות אותה לפי כמה היו אתמול, אנחנו לא יכולים לדעת עד שזה לא קורה.
טליה אגמון: ולכן ההצעה שלי היא להסתמך לגבי היום על הנתונים של אתמול, או על ממוצע הנתונים בשבוע מסוים לגבי שבוע הבא, מתוך הבנה שמה שהיה, סביר להניח שימשיך להיות.
טליה אגמון: אם ירד, אז נרד, זה מה שאני אומרת.
צבי האוזר: אין שום בעיה.
צבי האוזר: אני חושב שזאת הערה במקומה.
טליה אגמון: רק עניין שלא יבוא מישהו ויאמר שבגלל שבשעה 08:00 בבוקר עוד לא היו 200 חולים חדשים ביום רביעי, לא יכולנו לשלוח לשירות אף לא חולה אחד.
טליה אגמון: בעניין הניסוחי – אני לא מתווכחת עם המהות - - -
צבי האוזר: טליה, שכנעת אותי.
צבי האוזר: אני מבקש שנתייחס ליום האתמול.
טליה אגמון: תודה.
אלי אבידר: מה עם ההתנצלות?
צבי האוזר: לגבי האפידמיולוגיה?
צבי האוזר: לא יודע, קראנו בעיתון.
צבי האוזר: אני מניח שאנחנו נתקדם בחוק לכאן או לכאן, אנחנו נדון בזה.
אלי אבידר: אני רוצה להגיד שגם אתמול יכולתי לומר לה – אני אשמור.
צבי האוזר: הנושא מדי חשוב בשביל להגיד אותו אגב אורחא.
צבי האוזר: אני אתך.
צבי האוזר: אנחנו יכולים להצביע?
ענת אסיף: יש הערות למשרד המשפטים, וגם לשירות יש הערה.
צבי האוזר: לשירות יש הערה?
אלי אבידר: אני לא יודע.
אלי אבידר: צביקה, אתה חייב לה התנצלות.
צבי האוזר: למי?
צבי האוזר: אני אראה לך מה נאמר באותו דיון ותסתכלי.
אורנה ברביבאי: זה לא משנה, אתה לא יכול לקרוא לי ככה.
אורנה ברביבאי: וגם התנצלת - - -
צבי האוזר: קודם כל, אורנה, אני מתנצל.
צבי האוזר: אחרי זה אנחנו נברר, ויכול להיות שגם את תנצלי.
אורנה ברביבאי: אני מקבלת, ואם צריך, אני גם אתנצל.
צבי האוזר: אז אני מתנצל.
צבי האוזר: חלילה, לא רציתי לפגוע לא בך ולא באף אחד אחר כאן.
אורנה ברביבאי: גם אני לא.
צבי האוזר: קודם השירות, כי אנחנו אף פעם לא קולטים אותו.
שירי: שלום.
שירי: צוהריים טובים, שירי משירות הביטחון הכללי.
שירי: בדיון האחרון היו לנו שתי הערות – אחת לגבי סעיף 19א.
שירי: קודם לכן היה סעיף 18א.
שירי: לגבי סעיף 19א(3), ביקשנו שככל שהמידע ביחס לערעורים מיוחדים ותקלות יכלול מידע מסווג, ביקשנו שהדיווח יעובר לוועדת הכנסת בענייני השירות.
שירי: הדבר הזה, למיטב זיכרוני, התקבל.
צבי האוזר: נכון, ולא מופיע בנוסח.
שירי: והוא לא תוקן בנוסח הזה.
צבי האוזר: אנחנו מתנצלים, אנחנו נוסיף.
צבי האוזר: ההערה השנייה?
שירי: ההערה השנייה שדיברנו והיא נותרה בצריך עיון, לגבי סעיף 9(א), נוהל השירות.
שירי: אנחנו ביקשנו שלא ייכתב בנוסח שנוהל השירות שנועד לעובדי השירות יובא לידיעת ועדת הכנסת לענייני השירות.
שירי: עוד ציינו שכלל שהוועדה כמפקחת על הממשלה תרצה לעיין בזה, כמובן שעקרונות הפעולה וגם הנוהל, אם יידרש, יובא.
שירי: אנחנו מבקשים לא לציין את זה באופן מפורש בחקיקה.
צבי האוזר: מה הבעיה?
אלי אבידר: אין דבר כזה.
אלי אבידר: אם אנחנו יכולים לעיין, אנחנו רוצים שזה יהיה כתוב.
אלי אבידר: זו לא אופציה.
שירי: זה לא דבר שהוא מקובל, ולכן אנחנו מבקשים להשמיט את הסיפה.
מירי פרנקל-שור: שירי, זו הייתה החלטת הוועדה.
מירי פרנקל-שור: לגבי ההערה הקודמת, את צודקת ואנחנו נכניס.
מירי פרנקל-שור: לגבי ההערה הנוכחית שלך, החלטת הוועדה הייתה, לאור הצעת החוק ולאור המורכבויות שקיימות, הוועדה קיבלה את הצעת הצוות המשפטי לוועדה להעביר את הנוסח לידיעת ועדת הכנסת לענייני השירות.
שירי: שוב, אני אומרת ואני חוזרת, ככל שהוועדה תרצה לעיין בחומרים שנוגעים לפעילות השירות בתחום הזה, לרבות הנוהל, כמובן שהוא יוגש כחלק מתפקידה כמפקחת על הממשלה.
שירי: אנחנו מבקשים לא לציין את זה בחקיקה, זה לא דבר מקובל.
שירי: אומנם מדובר פה בנושא שהוא רגיש, אבל הוא לא משהו שמקובל בחקיקה.
שירי: אנחנו מציינים דברים מהסוג הזה, ולאחר מכן זה יהפוך להיות שגרה, ולראייתנו זה לא נכון.
צבי האוזר: אני מבין את מה שאת אומרת.
צבי האוזר: אנחנו מדברים בסופו של דבר אל מול האינטרס הציבורי של חיי אדם ומניעת פגיעה במשק הישראלי ובמשקי הבית.
צבי האוזר: אנחנו מדברים על אירוע חריג שבחריגים של הסתייעות ביכולות של שירות הביטחון הכללי לטובת עניין אזרחי במהותו, שצריך להיות בפיקוח, במשורה ובדאגה רבה.
צבי האוזר: כפי שאמרת, הלכה למעשה ועדת השירות על פי החוק, חוק השב"כ, היא הגורם המוסמך, והגישה או הדיווח והבקרה הם טבועים בהסדר.
צבי האוזר: יש דברים ברורים מאליהם שלעת מסוימת צריכים גם להיאמר, ואני אוסיף על אותה אמירה או פרפרזה, שנדמה לי מיוחסת למנחם בגין: יש דרבים ברורים מאליהם שלעתים צריכים גם להיכתב.
צבי האוזר: נדמה לי שברגעים אלה ובעניין זה הנושא הזה, בעיני, צריך להיכתב, הגם שהוא ברור.
צבי האוזר: העניין הוא חריג, ההסדר הוא חריג שבחריגים.
צבי האוזר: כמו שאת רואה, יש פה אנשים שחושבים שגם בסיטואציה החמורה הוא חורג מהסבירות.
צבי האוזר: אני לא חושב כך, אבל הדבר הזה, בשים לב גם לרצון שלנו לבסס אמון ציבור באותה סיטואציה בלתי נורמלית, אני חושב שהוא צריך להישאר.
צבי האוזר: אלא אם כן יש לך הערה, איזו בעיה בהיבט החוקי להכניס את זה.
מירי פרנקל-שור: לא, זו לא בעיה בהיבט החוקי, ההיפך, עדיף שכך יהיה.
מירי פרנקל-שור: לפני ההצבעה, אני רק רוצה לסכם, להבהיר לפרוטוקול - - -
שירי: רגע, רק עוד נקודה נוספת.
שירי: סליחה, מירי, רק עוד משהו שפספסנו לגבי סעיף 26, לגבי הוראת המעבר.
שירי: אנחנו לא נדרשים לייצר את הוראת המעבר ביחס למחיקה.
שירי: אתם הפניתם פה לסעיף 15.
שירי: סעיף 23ב.
שירי: הפניתם להוראת סעיפים 13 ו-15.
שירי: סעיף 13 – אפשר להשמיט, כיוון שאין כבר מידע שאנחנו צריכים לשמור מכוח ההסמכה הקודמת.
שירי: כל המידע נמחק כבר.
מירי פרנקל-שור: בסדר גמור, מאה אחוז.
מירי פרנקל-שור: לסעיף 3 אני מסכמת כך: פסקה (ב) תהיה בהתאם לנוסח שהקראנו, ואנחנו נתאם אותו מול משרד הבריאות.
מירי פרנקל-שור: הסעיף לא יהיה פסקה (ב), אלא הוא ייכנס לסעיף 3.
מירי פרנקל-שור: סעיף 3 לא יחולק לפסקאות, אנחנו נעשה את התיאומים הנדרשים, אנחנו נסרוק את הצעת החוק ואנחנו נעשה את התיאומים.
מירי פרנקל-שור: מבחינתי, אם אין הערות נוספות, אפשר להצביע.
צבי האוזר: משרד המשפטים?
ענת אסיף: בעיקר הבהרות.
ענת אסיף: שתי הבהרות.
ענת אסיף: יש כאן בפסקה (2) אצלנו: התקיימו נסיבות חריגות המנויות בתוספת, יש תוספת שהיא ריקה.
ענת אסיף: הסמכה לממשלה ולשר באישור הוועדה לשנות את התוספת.
ענת אסיף: אני מנסה להבין מה היחס בין האפשרות לשנות את התוספת לבין ההכרזות של רף ה-200.
ענת אסיף: אתמול נדמה לי שהיושב-ראש דיבר על נסיבות חריגות שיאפשרו - - - אנחנו מתקשים להבין מה כוונת המחוקק.
צבי האוזר: כוונת המחוקק היא כדלקמן: אנחנו מבינים ומתרשמים שבהינתן המצב לאשורו ובשים לב לעובדה שהשתכנענו שהכלי אפקטיבי באותו אתגר של בלימת התפרצות המגיפה, נתנו הסדר שנותן בידי משרד הבריאות את הכלים הסבירים בנסיבות הקיימות ברגעים אלו, או במה שנצפה בנקודת הזמן הזו.
צבי האוזר: אנחנו מבינים שאין שליטה אמיתית על האירוע הזה, אנחנו לא יודעים לאן זה יתפרץ.
צבי האוזר: אם יהיה שינוי נסיבות שאותם כלים שנתנו, כפי שנאמר, מעל 200 חולים וחקירה אפידמיולוגיות מתחת ל-200 במקרים פרטניים, אם ישתנו הנסיבות, תבוא הממשלה, על פי אותו מנגנון מאוד מדוד ומהותי שניתן, ותציג פתרון.
צבי האוזר: את שואלת אותי לגבי ה-200, אם אנחנו יכולים לשנות ל-100?
צבי האוזר: לא נראה לי סביר.
צבי האוזר: אם תגידי שחלילה וחס הנגיף פשט בכל החוקרים האפידמיולוגיים ומצבת החוקרים האפידמיולוגיים נפלה ב-70%, ולכן אפשר לטפל לא רק ב-200 חולים, אלא רק ב-100, אז נפעיל את שיקול דעתנו ונראה את הדבר.
צבי האוזר: כל הדבר הוא זמני.
מירי פרנקל-שור: ענת, דבר אחד חשוב להבין, זה לא סעיף עוקף חוק.
מירי פרנקל-שור: הכוונה הייתה שבתקופת שלושת השבועות, אם יהיו נסיבות, ניתן להוסיף להצעת החוק, אבל לא ניתן לשנות את מה שנקבע כבר.
צבי האוזר: אנחנו נדון, ובכל מקום שבו נצטרך שינוי חקיקה, הבית הזה ערני וקשוב, כמו שאת רואה.
צבי האוזר: אם אנחנו נבין את משרד הבריאות, אנחנו נפעל בהתאם.
ענת אסיף: רק להפנות את תשומת הלב, בפיצול, הסעיף שקובע שההכרזה של הממשלה מוגבל ל-21 ימים לא נמצא כאן.
ענת אסיף: הסעיף שקובע שהתוקף של ההכרזה הממשלתית הוא ל-21 ימים - - -
מירי פרנקל-שור: את מתכוונת לסעיף 24?
ענת אסיף: לא, אני לא מדברת על תוקף החוק, אלא על תוקפה של הכרזה של הממשלה.
נטע קניגשטיין: סעיף 2ה.
ענת אסיף: אני מניחה שזה ירד כי אתם קובעים כאן הכרזה סטטוטורית לשלושה שבועות.
ענת אסיף: אבל תיאורטית יכול להיות מצב שבו הכרזה סטטוטורית תתקצר כי יש הוראות בחוק שמחייבות, ואז כשהסמכות קמה מחדש לממשלה להכריז, לכאורה יש כאן סמכות שהיא לא תחומה בזמן.
ענת אסיף: יכול להיות שזה תיאורטי לחלוטין.
מירי פרנקל-שור: אוקיי, אנחנו נסתכל על זה.
נטע קניגשטיין: לא רק שהיא לא תחומה בזמן, גם לא חלות עליה דרישות שהיא תונח על שולחן הכנסת, שהיא תפורסם ברשומות.
נטע קניגשטיין: כל ההוראות שחלו לפי סעיף 2ב עד ד, שלא מתקיימות חלופות אחרות.
מירי פרנקל-שור: זה הסדר חדש, אז אנחנו - - -
נטע קניגשטיין: זה הפיצול שאתם - - -
מירי פרנקל-שור: אנחנו נסתכל על זה.
מירי פרנקל-שור: אם יהיה צורך, אנחנו נוסיף, אבל אלו רק הערות, אנחנו לא יכולים לפתוח את הנושא הזה.
צבי האוזר: אנחנו יכולים לגשת להצבעה?
מירי פרנקל-שור: על הנוסח בכפוף למה שנאמר.
צבי האוזר: על הנוסח בכפוף למה שנאמר.
צבי האוזר: אנחנו צריכים לעשות הקראה, נכון?
מירי פרנקל-שור: לא, אנחנו סיימנו את ההקראה.
צבי האוזר: מי בעד הצעת החוק כפי שהוקראה?
צבי האוזר: בעד אישור החוק – 5
אלי אבידר: אתה תתבייש בהצבעה שלך, תאמין לי, רם שפע.
אלי אבידר: אתה מספיק צעיר - - - אין לך מספיק שנים - - -
צבי האוזר: ברוב קולות אושר.
אלי אבידר: למה לא סעיף-סעיף?
מירי פרנקל-שור: אפשר להצביע על כל הצעת חוק, לא חייבים להצביע על כך סעיף.
מירי פרנקל-שור: מה שנעשה בוועדת חוץ וביטחון הוא הדבר הנכון.
קריאה: אלי, אנחנו רוצים רביזיה.
אלי אבידר: רביזיה.
צבי האוזר: אז אנחנו נתכנס פה ב-14:40.
קריאה: למה חצי שעה?
מירי פרנקל-שור: מכיוון שהתקנון קובע שבקשה לרביזיה - - - 30 דקות.
צבי האוזר: 14:45 חברים.
צבי האוזר: תוציאי הודעה – 14:45.
צבי האוזר: אני רוצה לפתוח את הישיבה.
צבי האוזר: אני מבקש להעמיד להצבעה את הרביזיה לגבי ההצבעה של הוועדה לאישור החוק.
צבי האוזר: שישה.
צבי האוזר: הצעת החוק תעלה לקריאה שנייה ושלישית כשיחליט היושב-ראש.
צבי האוזר: אני נועל את הישיבה.
צבי האוזר: בוקר טוב.
צבי האוזר: בהמשך להסדר הזמני הקיים שמאפשר שימוש בכלי השב"כ לצורך איכון מגעים של אנשים שנמצאו כחולים מאומתים, אנחנו בעצם ממשיכים את הדיון בהסדר, שאני מכנה אותו לצורך דיון זה, הסדר קבע, למרות שכפי שהוא מופיע בהצעת החוק של הממשלה זוהי הוראת שעה על פי נוסחה, כפי שהונח לפנינו, לשלושה חודשים עם אופציה להארכה לשלושה חודשים נוספים.
צבי האוזר: במהלך אותם שבועות ששוחחנו בנושא, שדנו בנושא, עלתה הצעה שלאותו שימוש בכלי איכון השב"כ תהיה חלופה, שהיא חלופה אזרחית, אני מגדיר אותה כך.
צבי האוזר: הכוונה היא ליישומון שמותקן במכשירי טלפון בצורה וולונטרית, והשימוש בו הוא וולונטרי, כאשר הוא אמור להחליף את איכון השב"כ.
צבי האוזר: כשאני מנתח את המצב שבו אנחנו נמצאים, אני רוצה להפריד בין שני מצבים שבהם המדינה מצויה בהינתן שנגיף הקורונה הוא נגיף שנמצא, חיי בינינו ומתפשט ועובר בין אנשים.
צבי האוזר: יש רמה מסוימת של התפשטות שהיא כמובן מעידה על הימצאותו של הנגיף, אך היא איננה מעידה על התפרצותה של מגפה.
צבי האוזר: יש רמה מסוימת שאנחנו נמצאים בה גם בימים אלה, מה שמכונה הגל השני או הגל יולי-אוגוסט, שהיקף החולים היומיים הולך וגדל והוא מגיע למספרים, היום נדמה לי, אנחנו מדברים על כ-1,500.
שמואל לטקו: אתמול היה.
שמואל לטקו: ירד באיזה 100 ומשהו.
צבי האוזר: סדר גודל 1,500-1,400 חולים יום.
צבי האוזר: אגב, לפי המדד של מרכז המידע הלאומי, קו פרשת המים בין נוכחות מבוקרת של הנגיף לבין התפרצות מגפה עומד על כ-200 חולים ליום.
צבי האוזר: מעבר ל-200 חולים, מה שמסומן בסקאלה כאדום, מדבר על התפרצותה של המגפה.
צבי האוזר: בנתונים שהונחו בפני הוועדה באשר למצב הנוכחי, כאשר לשבוע הראשון שבו הופעל כלי השב"כ, ראינו בערך 6,500 – ואני מעגל את המספרים – חולים, נשאים של הנגיף אותרו.
צבי האוזר: במעגל אלה שבאו במגע כ-3,500 חולים חדשים.
צבי האוזר: אם אנחנו מתסכלים על הסטטיסטיקה של הנגיף ובהינתן שהמגפה היא בהתפרצות, זאת אומרת, היא בווליום, היא באירוע התפרצותי, כפי שהיא קיימת בימים האחרונים, באותו שבוע, מקדם הדבקה של הנגיף הוא 1.4.
צבי האוזר: זאת אומרת, כל אדם מדביק 1.4 אנשים.
צבי האוזר: ולכן המגפה הולכת וגדלה.
צבי האוזר: לפי החישוב הזה, 6,500 חולים אמורים היו להדביק – שוב, אני מדבר על הסטטיסטיקה – כ-9,000 חולים חדשים.